LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL ŽEMĖS ŪKIO MINISTRO 2005 M. GRUODŽIO 30 D. ĮSAKYMO NR. 3D-606 „DĖL ŪKIO SUBJEKTŲ, KURIE VERČIASI PAŠARŲ VEIKLA, PATVIRTINIMO“ PAKEITIMO

2008 m. vasario 28 d. Nr. 3D-98

Vilnius

Pakeičiu Ūkio subjektų, kurie verčiasi pašarų veikla, patvirtinimo taisykles, patvirtintas Lietuvos Respublikos žemės ūkio ministro 2005 m. gruodžio 30 d. įsakymu Nr. 3D-606 „Dėl ūkio subjektų, kurie verčiasi pašarų veikla, patvirtinimo“ (Žin., 2006, Nr. 5-173):

1. Pripažįstu netekusiu galios 7.2 punktą.

2. Įrašau 10 punkte po žodžių „tikrina dokumentus“ žodžius „ir ūkio subjekto įregistravimo duomenis Juridinių asmenų registre,“.

3. Pripažįstu netekusiu galios 13.2 punktą.

4. Išdėstau 1 priedo pridedamų dokumentų lentelę taip:

„PRIDEDAMA:	lapų skaičius

Dokumentai ir duomenys apie numatytos veiklos reikalavimų atitiktį:
Gamybinių pastatų bei įrangos projekto kopija
Technologinio proceso schema ir gamybos organizavimo aprašymas
Informacija apie personalo kvalifikaciją ir atsakomybės paskirstymą
Rizikos veiksnių analizės bei svarbiausių valdymo taškų sistemos aprašymas
Laboratorijos atliekamų tyrimų aprašymas ir/ar sutarties su samdomąja laboratorija kopija
Informacija apie pašarų priedų ir (ar) premiksų ir (ar) kombinuotųjų pašarų laikymo sąlygas
Informacija apie pašarų priedų ir (ar) premiksų ir (ar) kombinuotųjų pašarų apskaitą
Pretenzijų priėmimo, nagrinėjimo pašarų priedų ir (ar) premiksų ir (ar) kombinuotųjų pašarų apyvartos nutraukimo tvarkos aprašymas.“

5. Išdėstau 2 priedo pridedamų dokumentų lentelę taip:

„PRIDEDAMA:	lapų skaičius

Dokumentai ir duomenys apie numatytos veiklos reikalavimų atitiktį:
Informacija apie pašarų priedų ir (ar) premiksų apskaitą
Pretenzijų priėmimo, nagrinėjimo ir apyvartos nutraukimo tvarkos aprašymas.“

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ